TVD, 11.8. 2004


Naslov: ZAUSTAVITEV NUKLEARKE

Napoved za  voditelja:

Jedrska elektrarna Krško se je sinoči 12 minut pred enajsto po osmih mesecih neprekinjenega delovanja samodejno zaustavila. Vzrok zaustavitve je bila napaka na električnih napajalnikih kontrolnih palic. Ob zaustavitvi so bili odzivi varnostnih sistemov ustrezni in ni bilo nobenih vplivov na okolje. Danes zjutraj, ko so napako odpravili, so elektrarno ponovno priključili na elektro energetski sistem.

V 20. gorivnem ciklusu sta bili lani že dve samodejni zaustavitvi, 27. avgusta in 27. novembra. Do sinočnje pa je prišlo po 255 dneh neprekinjenega obratovanja.

T- STANE ROŽMAN
X- predsednik uprave Nuklearne elektrane Krško

2.14 Do zaustavitve je prišlo zaradi odpovedi električnega napajanja za sistem kontrolnih palic. Pri sami menjavi napajalnika, ki je bil v okvari, je prišlo še do izpada rezervnega napajalnika zaradi drobne napake, ki je bila v ožičenju še originalno dobavljene opreme. No, to je bilo hitro odpravljeno, izvršene so bile priprave za ponovni zagon in danes nekaj pred osmo uro zjutraj smo bili ponovno priključeni na omrežje.

3.07 Ni bilo seveda nikakršnih vplivov, niti notranjih niti na okolje. Vsi parametri kot rečeno so se gibal znotraj normalnih vrednosti.

V krški jedrski elektrarni se bo letošnji remont, kljub današnji krajši zaustavitvi začel po planu in to 4. septembra, trajal pa naj bi 26 dni.

